b)

bidrage til at tilvejebringe bred enighed på grundlag af den ramme, der er fastlagt i NPT, ved at støtte slutdokumentet fra NPT-revisionskonferencen i 2000 og de afgørelser og den resolution, der blev vedtaget på revisions- og forlængelseskonferencen i 1995, under hensyntagen til den nuværende situation og ved bl.a. at fremme følgende centrale elementer: 1) indsats for at bevare NPT's integritet og styrke dens gennemførelse 2) anerkendelse af, at NPT er et enestående og uerstatteligt multilateralt instrument til at opretholde og styrke international fred, sikkerhed og stabilitet, da den fastlægger den retlige ramme for at forebygge en øget spredning af kernevåben, yderligere at udvikle et kontrolsystem, der sikrer, at de stater, der ikke besidder kernevåben, udelukkende anvender kerneenergi til fredelige formål, og at den udgør det afgørende grundlag for den fortsatte atomnedrustning i overensstemmelse med artikel VI 3) bestræbelse på at gøre NPT universel 4) understregning af, at det er absolut nødvendigt at sikre, at alle stater, der er part i traktaten, overholder samtlige bestemmelser i NPT fuldt ud 5) opfordring til alle stater, der ikke er parter i NPT, om at forpligte sig til ikke-spredning og nedrustning og opfordring til disse stater om, at de som stater, der ikke besidder atomvåben, bliver parter i NPT 6) anerkendelse af, at der siden afslutningen af revisionskonferencen i 2000 har fundet alvorlige begivenheder sted vedrørende spredning af kernevåben 7) understregning af, at det er nødvendigt at styrke FN's Sikkerhedsråds rolle, for at det som den endelige beslutningstager kan træffe passende foranstaltninger i tilfælde af manglende overholdelse af de forpligtelser, der følger af NPT, i overensstemmelse med IAEA's statut, herunder anvendelsen af garantierne 8) påmindelse om de mulige konsekvenser for den internationale fred og sikkerhed i tilfælde af udtræden af NPT. Opfordring til at vedtage foranstaltninger til at modarbejde tilfælde af udtræden af NPT 9) anmodning om at indstille nukleart samarbejde med en stat, når IAEA ikke kan give tilstrækkelig sikkerhed for, at denne stats nukleare program udelukkende er bestemt til fredelige formål, indtil agenturet er i stand til det 10) opfordring til staterne i regionen om oprettelse i Mellemøsten af en zone uden kernevåben samt andre masseødelæggelsesvåben og disses fremføringsmidler, der kan kontrolleres effektivt, i overensstemmelse med resolutionen om Mellemøsten fra revisions- og forlængelseskonferencen i 1995 11) da Europas sikkerhed hænger sammen med sikkerheden i Middelhavsområdet, skal gennemførelsen af en ordning for ikke-spredning af kernevåben i denne region prioriteres højt 12) anerkendelse af betydningen af atomvåbenfrie zoner for fred og sikkerhed på grundlag af frivillige ordninger mellem staterne i den pågældende region 13) understregning af, at det er nødvendigt at gøre alt for at forebygge risikoen for nuklear terrorisme i forbindelse med terroristers mulige adgang til kernevåben eller nukleart materiale, der kan indgå i fremstillingen af strålespredningsanordninger, og i denne forbindelse understregning af, at forpligtelserne i forbindelse med Sikkerhedsrådets resolution 1540 (2004) skal overholdes. Opfordring til at øge sikkerheden for højradioaktive strålekilder. I den forbindelse bør G8's og IAEA's indsats støttes 14) anerkendelse af, at initiativet til bekæmpelse af spredning af masseødelæggelsesvåben, initiativet til begrænsning af de globale trusler og G8-gruppens globale partnerskabsinitiativ bør godkendes i lyset af den øgede fare for nuklear spredning og terrorisme 15) opfordring til, at kontrolaftalerne og tillægsprotokollerne gøres universelle 16) anerkendelse af, at kontrolaftalerne og tillægsprotokollerne har en afskrækkende virkning på spredning af kernevåben og udgør standarden for kontrol i dag, og fortsat indsats med henblik på øget sporbarhed af eventuelle krænkelser af forpligtelserne under NPT 17) indsats for at få IAEA's styrelsesråd til at anerkende, at indgåelse af en generel kontrolaftale og en tillægsprotokol er standarden for kontrol i dag 18) understregning af den særlige rolle, som IAEA spiller ved kontrol af, om staterne overholder deres forpligtelser til ikke-spredning af kernevåben, og for efter anmodning at hjælpe dem med at øge sikkerheden af nukleare materialer og anlæg og for at opfordre staterne til at yde støtte til agenturet 19) anerkendelse af betydningen af en effektiv og passende eksportkontrol i overensstemmelse med Sikkerhedsrådets resolution 1540 (2004) og artikel III, stk. 2, i NPT 20) gennemførelse på nationalt plan af en effektiv kontrol med eksport, transit, omladning og reeksport, samt passende love og forskrifter herom 21) iværksættelse af effektive, afskrækkende strafferetlige sanktioner med henblik på at forebygge ulovlig eksport, transit, mellemhandel og handel samt finansiering heraf, i overensstemmelse med Sikkerhedsrådets resolution 1540 (2004) 22) opfordring til Zangger-Komitéen og Gruppen af Leverandører af Nukleart Materiale (NSG) til at udveksle deres erfaringer med eksportkontrol, således at alle staterne følger Zangger-Komitéens ordninger og NSG's retningslinjer 23) påmindelse om, at NSG's retningslinjer i nær fremtid skal styrkes for at tilpasse dem til de nye udfordringer i forbindelse med ikke-spredning 24) opfordring til de stater, der er parter i konventionen om fysisk beskyttelse af nukleare materialer, til at arbejde for en hurtig indgåelse af den ændrede konvention 25) anerkendelse af, at de stater, der er parter i NPT, har ret til kerneenergi til fredelige formål, i overensstemmelse med artikel IV i NPT og under iagttagelse af traktatens artikel I, II og III 26) understregning af betydningen af fortsat internationalt samarbejde for at styrke den nukleare sikkerhed, sikker forvaltning af affald og strålingsbeskyttelse og opfordring til de stater, der endnu ikke har gjort dette, til snarest muligt at tiltræde alle relevante konventioner og at anvende de heraf følgende forpligtelser i fuldt omfang 27) anførelse af, at de stater, der er parter i NPT, i overensstemmelse med artikel IV heri kan anvende kerneenergi til fredelige formål, bl.a. inden for el-produktion, industrien, sundhedssektoren og på landbrugsområdet 28) opfordring til udformning af garantier for adgang til de tjenester, der er i forbindelse med det nukleare brændsel, eller til selve dette brændsel på passende vilkår 29) notering af rapporten fra IAEA's ekspertgruppe om de multinationale tiltag ved det nukleare brændselskredsløb og opfordring til, at gennemgangen af denne hurtigt påbegyndes i IAEA 30) anerkendelse af de kernevåbenreduktioner, der er sket siden den kolde krigs afslutning, men understregning af, at en samlet reduktion af kernevåbenlagrene er nødvendig i de fortsatte systematiske og gradvise bestræbelser hen imod atomnedrustning i henhold til artikel VI i NPT og i den forbindelse udtryk for tilfredshed med Den Russiske Føderations og USA's ratificering i 2003 af Moskva-traktaten, dog med understregning af, at der skal gøres yderligere fremskridt i reduktionen af deres våbenlagre 31) understregning af, at den russiske og den amerikanske præsidents erklæringer fra 1991-1992 om ensidige nedskæringer i deres lagre af ikke-strategiske kernevåben skal gennemføres, og opfordring til alle stater, der råder over ikke-strategiske kernevåben, til at medregne dem med henblik på deres nedskæring og afskaffelse som led i deres generelle rustnings- og nedrustningskontrolproces 32) anerkendelse af anvendelsen af princippet om uigenkaldelighed i forbindelse med alle nedrustnings- og kontrolforanstaltninger på kernevåbenområdet for at bidrage til opretholdelse og styrkelse af international fred, sikkerhed og stabilitet, idet er tages hensyn til disse betingelser 33) anerkendelse ud fra et atomnedrustningssynspunkt af betydningen af programmer til destruktion og afskaffelse af kernevåben og eliminering af fissilt materiale som led i G8-partnerskabet 34) fortsættelse af bestræbelserne på åbenhed som en frivillig tillidsskabende foranstaltning til støtte for yderligere fremskridt på nedrustningsområdet 35) da traktaten om et altomfattende forbud med atomprøvesprængninger (CTBT) er et hovedelement i ordningen for nedrustning og ikke-spredning af kernevåben og med henblik på dens ikrafttræden så hurtigt som muligt og uden betingelser, opfordres staterne, og specielt dem, der er nævnt i bilag II, til at undertegne og ratificere nævnte traktat snarest og uden betingelser, ligesom samtlige stater, indtil traktaten er trådt i kraft, opfordres til at tilslutte sig et moratorium og til at afholde sig fra enhver handling, der strider imod dens forpligtelser og bestemmelser. Understregning af betydningen af det arbejde, der er udført af Den Forberedende Kommission for Organisationen for CTBT og aktiv støtte til det arbejde, der udføres af den særlige repræsentant for de stater, der har ratificeret traktaten, og som skal fremme en universel tiltrædelse af nævnte traktat 36) fornyet opfordring til nedrustningskonferencen om, at der straks udarbejdes og snarest indgås en ikke-diskriminerende universel traktat om forbud mod produktion af fissilt materiale til fremstilling af kernevåben eller andre nukleare sprænglegemer uden forhåndsbetingelser og under iagttagelse af rapporten fra den særlige koordinator og det heri indeholdte mandat, og opfordring til alle stater om, indtil traktaten er trådt i kraft, at erklære og opretholde et stop for produktion af fissilt materiale til fremstilling af kernevåben eller andre nukleare sprænglegemer. EU udtrykker tilfredshed med initiativet fra de af de fem kernevåbenstater, som har indført et moratorium i den forbindelse 37) opfordring til alle de berørte stater om at træffe passende konkrete foranstaltninger til begrænsning af risikoen for, at en atomkrig bryder ud ved en fejltagelse 38) fortsatte overvejelser om spørgsmålet om sikkerhedsgarantier for de ikke-kernevåbenstater, der er parter i NPT 39) opfordring til kernevåbenstaterne om at bekræfte de eksisterende sikkerhedsgarantier, som FN's Sikkerhedsråd har anført i resolution 984 (1995), og om at undertegne og ratificere de relevante protokoller vedrørende kernevåbenfrie zoner, der er udarbejdet efter afslutningen af de fornødne konsultationer, idet det erkendes, at sådanne zoner er omfattet af traktatfæstede sikkerhedsgarantier 40) understregning af, at en almindelig nedrustning er nødvendig 41) understregning af betydningen af den globale anvendelse og gennemførelse af konventionen om forbud mod biologiske våben og toksinvåben (BTWC), konventionen om kemiske våben (CWC) samt konventioner, foranstaltninger og initiativer, som bidrager til kontrol med konventionelle våben 42) opfordring til universel anvendelse og faktisk gennemførelse af Haag-adfærdskodeksen mod spredning af ballistiske missiler 43) indsats med henblik på løsning af problemer med regional ustabilitet og usikkerhed samt konfliktsituationer, som ofte er årsag til mange våbenprogrammer.